FBT Karhut

FBT Karhut United on porilainen salibandyn erikoisseura. Sillä on noin 20 joukkuetta, joissa pelaa lähes 450 pelaajaa. Lisenssimäärällä mitattuna seura on Suomen 27. suurin salibandyseura. Seuran miesten edustusjoukkue pelasi nimellä FBT Pori keväästä 2005 kevääseen 2012 asti. Keväästä 2012 kaikki seuran joukkueet ovat käyttäneet pelkkää Karhut -nimeä. FBT-etuliite on ainoastaan yhdistyksen nimessä. Muut joukkueet käyttivät koko ajan nimeä FBT Karhut (keväästä 2012 pelkkä Karhut).

Karhujen miesten edustusjoukkue pelasi kaudella 2016–2017 maan toiseksi korkeinta sarjatasoa divaria. Karhujen naisten edustusjoukkue putosi kauden 2015-16 päätteeksi 2. divisioonaan. Miesten edustusjoukkue nousi liigaan kaudeksi 2010–2011. Miesten edustusjoukkue pelasi liigaa myös kaudella 2018–2019. Kaudella 2019-2020 joukkue haki jälleen vauhtia divarista. Valitettavasti koronan vuoksi kausi keskeytyi, mutta Covid-19 vuoksi pitkälti tyhjille katsomoille pelatun kauden 2020-2021 päätteeksi joukkue juhli jälleen Divarin mestaruutta, jonka johdosta joukkue nousi jälleen kaudelle 2021-2022 korkeimmalle sarjatasolle, F-liigaan.

 Historia  
pienoiskuva|oikea|FBT ottelussa Turun Palloseuraa vastaan Turussa
FBT Karhut United on perustettu vuonna 1992 nimellä Oilporin Pallo. Vuodesta 1995 alettiin käyttää nimeä Porin Salibandykarhut. Junioritoiminta aloitettiin 1996 ja naisjoukkueen toiminta 1998. Vuonna 2005 aloitettiin yhteistyö junioriseura SB Sharksin kanssa ja perustettiin FBT Pori ry vastaamaan miesten edustusjoukkueen taloudesta ja toiminnasta. Samassa yhteydessä miesten edustusjoukkue otti nimekseen FBT Pori, muiden joukkueiden jatkaessa nimellä FBT Karhut ja FBT Sharks. Keväällä 2008 Karhujen ja Sharksien yhteistyöstä seurasi FBT Sharks-joukkueiden siirtyminen osaksi Karhu-organisaatiota. Samalla Karhujen virallinen nimi sai nykyisen muodon FBT Karhut United ry.

Miesten edustusjoukkue nousi I-divisioonassa pelatun kauden 2007–2008 päätteeksi salibandyliigaan. Visiitti korkeimmalla sarjatasolla jäi kuitenkin ranskalaiseksi, kun FBT Pori putosi tulokaskauden päätteeksi liigasta. Kaudella 2009–2010 joukkue pelasi I-divisioonaa länsilohkossa nimellä FBT Pori, mutta nousi kaudeksi 2010–2011 jälleen liigaan. Heikon Divarikauden 2013–2014 jälkeen Karhut putosi miesten kolmanneksi ylimmälle sarjatasolle, II-divisioonaan. Joukkue nousi heti yhden II-divisioonakauden jälkeen takaisin Divariin. Kaudella 2017–2018 joukkue nousi salibandyliigaan voittamalla Divarin finaalisarjassa Loviisan Torin. 

Kaudella 2016–2017 Karhut sijoittui Divarin runkosarjassa toiselle sijalle. Joukkue eteni aina Divarin finaaliin, jossa SB Welhot oli porilaisjoukkuetta parempi otteluvoitoin 3–1. Karhut kohtasi Salibandyliigan karsinnoissa Rauman SalBan. Karsintasarja päättyi lopulta Salban 3–1-voittoon.

Kauden 2017–2018 aikana Karhut vaihtoi päävalmentajaa, kun Pekka Nylund korvasi Jani Kannoston. Joukkue oli pitkään sarjataulukon loppupäässä. Päätöskierrosten voittojen myötä joukkue sijoittui runkosarjassa kuudenneksi. Pudotuspelien ensimmäisellä kierroksella Karhut kaatoi Nurmon Jymyn otteluvoitoin 2-0. Välierissä Karhut voitti runkosarjavoittaja NST:n otteluvoitoin 2–0. Finaaleissa Loviisan Tor otti avausottelusta ylivoimaisen voiton. Tämän jälkeen Karhut voitti kolme peräkkäistä ottelua voittaen samalla Divarin mestaruuden. Mestaruuden myötä porilaisjoukkue nähtiin Salibandyliigassa kaudella 2018–2019, mutta visiitti jäi jälleen ranskalaiseksi, kun ÅIF voitti Karhut liigakarsinnoissa. Karhut pelasivat kaudet 19-20 ja 20-21 divarissa, mutta nousivat takaisin F-Liigaan kaudeksi 21-22.

Miesten edustusjoukkueen runkosarjatilastot
KausiSarjaSijoitusOttelutVoitotTasapelitTappiotPisteetTMPMPäävalmentaja2023-24Divari Jani Rajala / Toni Läntinen2022-23Divari 6.26125943172159Jani Rajala2021-22F-liiga 12.266317 22128191Pekka Nylund2020-21Divari2.26185 37216290Pekka Nylund2019-20Divari11.2694 1333154133Pekka Nylund2018-19Salibandyliiga13.2636 1717128220Mikko Lehti / Juha-Petri Kujansuu2017-18Divari6261411129151146Jani Kannosto / Pekka Nylund2016-17Divari226153833183143Juha-Petri Kujansuu2015-16Divari326152932181157Juha-Petri Kujansuu2014-152.divisioona länsirannikko118151231165103Juha-Petri Kujansuu2013-14Divari1326911619166179Jukka Leino2012-13Divari1126921520148173Juha-Petri Kujansuu2011-12Salibandyliiga1326502110103208Ismo Läntinen2010-11Salibandyliiga1226801816114186Ismo Läntinen2009-101.divisioona länsilohko12217053414495Ismo Läntinen2008-09Salibandyliiga1426602012124198Sami Väre2007-081.divisioona länsilohko227181837200147Sami Väre2006-071.divisioona länsilohko4271331129181172Sami Väre2005-061.divisioona länsilohko5271411229184138Jari Vahtera2004-051.divisioona länsilohko7271021522175180Juha-Petri Kujansuu2003-042.divisioona 3.lohko11816023213568Juha-Petri Kujansuu2002-032.divisioona 3.lohko3201424308956Juha-Petri Kujansuu2001-022.divisioona pohjoislohko5221138259386Juha-Petri Kujansuu2000-012.divisioona pohjoislohko82210012209182Juha-Petri Kujansuu1999-001.divisioona länsilohko11223118758121Juha-Petri Kujansuu1998-991.divisioona länsilohko92284102075104Juha-Petri Kujansuu1997-981.divisioona länsilohko6186210147781Juha-Petri Kujansuu1996-972.divisioona 1.lohko2181233278848Juha-Petri Kujansuu1995-963.divisioona 4.lohko1181323289248Juha-Petri Kujansuu1994-953.divisioonaJuha-Petri Kujansuu1993-944.divisioonaJuha-Petri Kujansuu1992-934.divisioonaJuha-Petri Kujansuu

 Naiset 
FBT Karhujen naisjoukkue pelasi viimeksi kaudella 22-23 Länsirannikon kolmosdivisioonassa, mutta luopui sarjapaikastaan sen jälkeen.

 Lähteet 

 Aiheesta muualla 
 Seuran sivut
 Miesten edustusjoukkueen sivut
 FBT Porin tilastoja (UrheiluPori.com)

Luokka:Suomalaiset salibandyseurat
Luokka:Porilaiset urheiluseurat
Luokka:Vuonna 1992 perustetut urheiluseurat